**Atbildes uz pretendentu jautājumiem**

(14.06.2023.)

**1.pielikums**

**Nr.POSSESSOR/2023/34**

**TEHNISKĀ SPECIFIKĀCIJA**

**„SIA “Publisko aktīvu pārvaldītājs Possessor” ēkas Krišjāņa Valdemāra ielā 31, Rīgā, interjera koncepcijas izstrāde”**

Iepirkuma identifikācijas Nr.POSSESSOR/2023/34

|  |  |  |
| --- | --- | --- |
| 1. **Vispārīgie dati par objektu** | | |
| 1.1. | Objekts | SIA “Publisko aktīvu pārvaldītājs Possessor” ēkas Krišjāņa Valdemāra ielā 31, Rīgā (kadastra apzīmējums 01000190074001) interjera koncepcijas izstrāde. |
| 1.2. | Objekta adrese | Krišjāņa Valdemāra iela 31, Rīga, LV - 1010 |
| 1.3. | Projekta pasūtītājs | SIA “Publisko aktīvu pārvaldītājs Possessor” (turpmāk – Pasūtītājs) |
| 1.4. | Objekta platība,  stāvu skaits | 01000190074001 – 2442.60 m2 (kopējā ēkas platība);  Objekta stāvu skaits – 7 stāvi un pagrabstāvs. |
| 1.5. | Būves grupa | 3.grupa atbilstoši 2014.gada 19.augusta Ministru kabineta noteikumiem Nr.500 “Vispārīgie būvnoteikumi”. |
| 1.6. | Pasūtītāja kontaktpersona | Administratīvā departamenta vadītāja Ingrīda Purmale  e-pasts: Ingrida.Purmale@possessor.gov.lv  tālrunis: 67021319, 67021358 |

|  |  |  |
| --- | --- | --- |
| 1. **Vispārīgie nosacījumi interjera koncepcijas projekta izstrādei** | | |
| 2.1. |  | Objekta (kadastra apzīmējums 01000190074001) pilna interjera koncepcija jāizstrādā ņemot vērā Pasūtītāja norādījumus un paredzot visu turpmāko darbu veikšanu, t.sk., bet neaprobežojoties tikai ar tehniskās dokumentācijas izstrādi un saskaņošanu, būvdarbu veikšanu, saskaņā ar spēkā esošiem Latvijas Valsts izdotajiem būvniecības normatīviem, Eiropas normatīviem (EN), tiem Eiropas standartiem, kuriem ir Latvijas standartu statuss (LVS EN).  Izstrādātājam sākotnēji jāpiedāvā Pasūtītājam vismaz 2 (divus) plānojumu priekšlikumus (skices), no kuriem Pasūtītājs izvēlēsies vienu pilna interjera koncepcijas projekta izstrādei. |
| 2.2. | Interjera koncepcijas projekta izstrādes nosacījumi | * Pasūtītāja funkciju un vajadzību apzināšana, konceptuālie priekšlikumi biroja izveidei, telpu funkcionalitātes analīze un ērta plānojuma izveide, ietverot nolietoto iekārtu nomaiņu (lifti, klimata kontrole). * Pirms interjera koncepcijas izstrādes darbu uzsākšanas veikt Objekta vizuālo un tehnisko apsekošanu, tajā skaitā ņemot vērā esošo konstrukciju tehnisko stāvokli un konstrukciju iespējamu izmantošanu pārbūves risinājumiem, nepieciešamos uzmērījumus izstrādei nepieciešamā apjomā. * Izpildītājam jānodrošina tādu Objekta interjera koncepcijas detalizācijas pakāpi, kas projektēšanas iepirkuma procesā nodrošina pretendentiem iespēju iesniegt nepārprotami viennozīmīgu un pilnvērtīgu piedāvājumu.   Šīs aptaujas ietvaros ar Objekta interjera koncepcijas detalizācijas pakāpi saprot informāciju par Objekta telpu pārplānojumu, piemēram, sienu nojaukšanu un / vai papildus sienu, telpu izveidošanu. |
| 2.3. | Interjera koncepcijas projekta sastāvs | Interjera koncepcijas projekts ietver sekojošus uzdevumus, kas atbilst Pasūtītāja iepriekš saskaņotam funkcionalitātes koncepcijas priekšlikumam:  Šīs aptaujas ietvaros ar Interjera koncepcijas projekta sastāva detalizācijas pakāpi saprot informāciju par:   * Telpu plāni - sienu nojaukšanu un / vai papildus sienu, telpu izveidošanu, sienas dizains (piemēram, transformējamas stikla sienas, norobežojumi un tml.); * Griestu, sienu un grīdas segumu plāni, materiālu un toņu apraksti, piemēram, materiāla veids (“piekārtie” griesti, reģipsis), tonis (piemēram, gaišs, smilšu krāsa); * Mēbeļu dizaina koncepcija, ietverot mēbelējuma, materiāla koncepciju, kas atbilst apstiprinātajam telpu funkcionālajam plānojumam, piemēram, materiāla veids (ergonomiski darba galdi ar metāla konstrukciju, finiera / stikla virsmu); * Apgaismojums, piemēram, virsapmetuma / iebūvētie gaismekļi; * Interjera iekārtas elementu izvēle (durvis, aplodas, stiklotās starpsienas u.c.) (konceptuāls dizains); * Dizaina aksesuāru (slēdži, durvju rokturi, atkritumu urnas un tml.) piemeklēšana (konceptuāls dizains); * Darba uzdevuma 3D vizualizācijas. |
| 2.4. | Īpašas prasības  interjera koncepcijas projektam | Izpildītājam nav nepieciešams iesniegt Tehniskās specifikācijas 2.3.punktā norādīto pozīciju tehniskās specifikācijas, bet konceptuāli sniegt priekšlikumus sarakstā norādīto pozīciju vizuālajam izskatam, izmantotajiem materiāliem, mēbeļu izmēriem un apdares toņiem, kā arī to novietojumam telpā, atbilstoši Izpildītāja izstrādātajiem telpu plāniem, ievērojot:   * Izmantotajiem risinājumiem (materiāli, tehnoloģijas u.c.) pilnībā jāatbilst piedāvājuma iesniegšanas brīdī Latvijas Republikā spēkā esošajiem būvnormatīviem un ugunsdrošības normām, kas attiecas uz konkrētā tipa ēku. * Risinājumiem jāgarantē būves energoefektivitāte, ugunsdrošība, darba un vides aizsardzība kā būvniecības, tā arī ekspluatācijas laikā. * Objektā jāparedz videi draudzīgus un enerģiju taupošus risinājumus. * Interjera koncepcijas projekta izstrāde pilnā apjomā jānodrošina katram Objekta stāvam saskaņā ar Vispārīgajiem būvnoteikumiem un citiem Latvijas Republikas būvniecības nozari regulējošajiem normatīvajiem aktiem. * Interjera koncepcijas izstrādē jāņem vērā VAS “Valsts nekustamie īpašuma” 2021.gadā izstrādātās “Publiskā sektora biroja izveides vadlīnijas” (https://www.vni.lv/kompetence/musdieniga-darba-vide), ciktāl tās nav pretrunā Pasūtītāja vēlmēm, paredzot telpas veidot kā uz aktivitātēm balstītu biroju. * Pasūtītāja darbinieku kopējais skaits – 50 darbinieki, bet jāparedz darba vietu izveide līdz 80 darbiniekiem, funkcionāli palielinot un samazinot darba vietas pēc nepieciešamības. * Interjera koncepcija jāiesniedz Pasūtītājam 2 (divos) oriģināleksemplāros papīra formātā atbilstoši normatīvos noteiktajām prasībām un elektroniskā formā USB datu nesējā (rasējumi DWG un PDF formātā, teksta dokumenti DOC un PDF formātā). Interjera koncepcijai elektroniskā formātā jābūt identiskai ar papīra formātā sagatavoto. * Piedāvājuma cenā jāiekļauj: darba izmaksas; nepieciešamo palīgdarbu, tehnikas un palīgierīču izmantošanas izmaksas; visas citas izmaksas, kas nepieciešamas sekmīgai interjera koncepcijas izstrādei; visi normatīvajos aktos paredzētie nodokļi; visi riski, tai skaitā iespējamie sadārdzinājumi. * Jebkuri Izpildītāja veiktā darba rezultātā radītie materiālie objekti un visi augļi gan to materiālajā, gan intelektuālajā nozīmē (turpmāk – Autortiesību objekts) ir Pasūtītāja īpašums ar Darba nodošanas un pieņemšanas akta parakstīšanas dienu. |
| 2.5. | Pakalpojuma izpildes termiņš | Izstrādes kopējais termiņš – **ne vairāk kā 8 (astoņas) nedēļas** no līguma noslēgšanas dienas, tajā skaitā:   * 1 (viena) nedēļa no līguma noslēgšanas dienas Objekta apsekošanai un Pasūtītāja funkciju un vajadzību apzināšanai; * 3 (trīs) nedēļas no līguma noslēgšanas dienas vismaz 2 (divu) plānojumu priekšlikumu (skiču) iesniegšanai Pasūtītājam apstiprināšanai. |
| 2.6. | Pasūtītāja izsniedzamie dokumenti (tiks izsniegti pretendentiem pēc pieprasījuma) | * VZD kadastra informācijas sistēmas izdrukas; * Zemes robežu plāna kopija; * Objekta kadastrālās uzmērīšanas lieta (2020.gads); * Projekts “Ēkas Krišjāņa Valdemāra ielā 31, Rīgā, konferenču zāles stiklotās fasādes vienkāršotā atjaunošana”. |
| 2.7. | Objekta apskate | Pasūtītājs nodrošina iespēju visām ieinteresētajām personām pirms piedāvājuma sagatavošanas veikt darbu izpildes vietas apskati klātienē. Apskate tiek organizēta **2023.gada 13.jūnijā plkst.10.00.** |
| 2.8. | Pilnvarojums | Nepieciešamības gadījumā Izpildītājam tiks izsniegta pilnvara, lai varētu izpildīt līguma nosacījumus. |